ЗАЦВЯРДЖАЮ

Дырэктар ДУК “Іўеўская раённая бібліятэка”

\_\_\_\_\_\_\_\_\_\_\_\_\_\_\_С.А.Мірончык

ПАЛАЖЭННЕ

аб правядзенні раённага прафесійнага конкурсу

 на лепшае краязнаўчае масавае мерапрыемства
 “Аб мінулым - для будучыні”

**1. Агульныя палажэнні**

1.1. Дадзенае Палажэнне вызначае і рэгулюе парадак арганізацыі і правядзення раённага прафесійнага конкурсу   “Аб мінулым для будучыні”.

1.2. Арганізатарам конкурсу з’яўляецца аддзел бібліятэчнага маркетынгу дзяржаўнай установы культуры “Іўеўская раённая бібліятэка”.

1.3. Конкурс праводзіцца ў перыяд з 1 студзеня да 1 кастрычніка 2022 года**.**

1.4. У конкурсе прымаюць удзел **усе бібліятэкі** ДУК “Іўеўская раённая бібліятэка”.

**2. Мэты і задачы конкурсу**

2.1. Садзейнічанне развіццю і ўдасканаленню краязнаўчай дзейнасці, назапашванню бібліятэчных краязнаўчых рэсурсаў;

2.2. Папулярызацыя дзейнасці бібліятэк раёна. Развіццё творчых здольнасцяў супрацоўнікаў бібліятэк у правядзенні масавых мерапрыемстваў, садзейнічанне росту прафесійнага майстэрства спецыялістаў;

2.3. Абмен творчымі ідэямі і вопытам распрацоўкі сцэнарыяў краязнаўчага характару;

2.4. Садзейнічанне прымяненню  і  актыўнаму выкарыстанню ў краязнаўчай дзейнасці бібліятэк  інавацыйных форм прапаганды краязнаўчай літаратуры;

2.5. Выяўленне і распаўсюджванне перадавога вопыту работы бібліятэк.

**3. Парадак правядзення конкурсу**

3.1. Конкурс праводзіцца ў перыяд з 1 студзеня да 1 кастрычніка 2022 года;

3.2. Усе бібліятэкі ўдзельнікі павінны да 1 сакавіка 2022 паведаміць у аддзел бібліятэчнага маркетынгу назву, форму, дату і месца правядзення конкурснага мерапрыемства (абавязкова прысутнасць аднаго з членаў журы).

3.3. Да 1 верасня 2022 года правесці масавае мерапрыемства для любой узроставай катэгорыі (на выбар удзельніка) краязнаўчага характару.
3.4. Матэрыялы на конкурс прадастаўляюцца да 1 кастрычніка 2022 года ў аддзел бібліятэчнага маркетынгу раённай бібліятэкі або высылаюцца па электроннай пошце metodist.rb@ivie-lib.by;

**4. Патрабаванні да конкурсных матэрыялаў і крытэрыі ацэнкі**4.1. Журы Конкурсу ацэньвае мерапрыемства па зместу і сэнсавай нагрузцы, а таксама па тэхнічнаму афармленню. Ацэнка майстэрства канкурсантаў  будзе ажыццяўляцца па наступных крытэрыях:

- творчы падыход  да раскрыцця тэмы, арыгінальнасць ідэі;

- адпаведнасць матэрыялаў асаблівасцям узроставай катэгорыі ўдзельнікаў;
- інфармацыйная насычанасць (афармленне кніжнай выставы па тэме мерапрыемства, наяўнасць запрашэнняў, буклетаў і г.д.);
- лагічная пабудова, змястоўнасць;

-агульнае ўспрыманне (візуальныя і музычныя сродкі);
- магчымасць выкарыстання ў далейшай рабоце;

- творчы падыход да складання і афармлення сцэнарыя.

**5. Падвядзенне вынікаў конкурсу і ўзнагароджанне пераможцаў**

5.1. Для арганізацыі і падвядзення вынікаў конкурсу ствараецца аргкамітэт, які выконвае функцыі журы;

5.2. Прагляд конкурсных работ і падвядзенне вынікаў конкурсу праводзіцца ў перыяд з 03.10.2022 г. па 05.10.2022 г. па двух намінацыях “Лепшае масавае мерапрыемства”, “Лепшы сцэнарый краязнаўчага масавага мерапрыемства”.

5.3. Вынікі конкурсу будуць размешчаны на сайце ДУК “Іўеўская раённая бібліятэка”;

5.4. Пераможцы конкурсу ўзнагароджваюцца дыпломамі, грашовымі прэміямі, каштоўнымі падарункамі.

**Аргкамітэт:**

Старшыня журы:

Мірончык С.А. – дырэктар ДУК “Іўеўская раённая бібліятэка”

Члены журы:

Віктарава А.В. – намеснік дырэктара

Баўтрэль І.В. – загадчык аддзела бібліятэчнага маркетынгу

Казачэнка Э.Э. – метадыст аддзела бібліятэчнага маркетынгу

Мухарская Л.Б. – бібліятэкар аддзела бібліятэчнага маркетынгу

Кепель В.В. – бібліятэкар аддзела бібліятэчнага маркетынгу

Козел Т.Л. – бібліёграф ДУК “Іўеўская раённая бібліятэка”